**Татарстан Республикасы Финанс министрлыгы**

 БОЕРЫК

29.12.2012 ел Казан ш. № 15-136

**Татарстан Республикасы Финанс министрлыгы эшчәнлеге турында мәгълүмат тапшыру тәртибен раслау турында**

“Дәүләт органнары һәм җирле үзидарә органнары эшчәнлеге турында мәгълүмат белән танышу мөмкинлеген тәэмин итү турында” 9 февраль, 2009 ел, № 8-ФЗ Федераль законны тормышка ашыру максатыннан чыгып, “Дәүләт органнары һәм җирле үзидарә органнары эшчәнлеге турында мәгълүмат тапшыру өчен түләү алу кагыйдәләрен раслау хакында” 24.10.2011 ел, № 860 Россия Федерациясе Хөкүмәте карарына һәм “Мәгълүматтан файдаланучыга үзенең запросы буенча Татарстан Республикасы дәүләт хакимияте башкарма органы эшчәнлеге турында мәгълүмат тапшыруның якынча тәртибен раслау хакында” 08.12.2012 ел, № 1068 Татарстан Республикасы Министрлар Кабинеты карарына туры китереп, боерык бирәм:

1. Мәгълүматтан файдаланучыга үзенең запросы буенча Татарстан Республикасы Финанс министрлыгы эшчәнлеге турында мәгълүмат тапшыру тәртибен (кушымта итеп бирелә) расларга.

2. Структур подразделениеләр җитәкчеләренә бу боерык белән расланган Мәгълүматтан файдаланучыга үзенең запросы буенча Татарстан Республикасы Финанс министрлыгы эшчәнлеге турында мәгълүмат тапшыру тәртибен үтәүне тәэмин итәргә.

3. Татарстан Республикасы Казначылык департаментының методология һәм проектлар бүлеге начальнигы С.В.Сингаевскийга бу боерык белән расланган Мәгълүматтан файдаланучыга үзенең запросы буенча Татарстан Республикасы Финанс министрлыгы эшчәнлеге турында мәгълүмат тапшыру тәртибен Татарстан Республикасы Финанс министрлыгының рәсми сайтына урнаштырырга.

4. Бу боерыкның үтәлешен контрольдә тотуны үз җаваплылыгымда калдырам.

Министр Р.Р.Гайзатуллин

Татарстан Республикасы Финанс министрлыгының 29.12.2012 ел, № **15-136 боерыгы белән расланды**

**Мәгълүматтан файдаланучыга үзенең запросы буенча Татарстан Республикасы Финанс министрлыгы эшчәнлеге турында мәгълүмат тапшыруның якынча тәртибе**

**1. Гомуми нигезләмәләр**

1.1. Бу Тәртип “Дәүләт органнары һәм җирле үзидарә органнары эшчәнлеге турында мәгълүмат белән танышу мөмкинлеген тәэмин итү турында” 9 февраль, 2009 ел, № 8-ФЗ Федераль законны, “Дәүләт органнары һәм җирле үзидарә органнары эшчәнлеге турында мәгълүмат тапшыру өчен түләү алу кагыйдәләрен раслау хакында” 24.10.2011 ел, № 860 Россия Федерациясе Хөкүмәте карарын тормышка ашыру максатыннан чыгып эшләнде, һәм ул мәгълүматтан файдаланучыга үзенең запросы буенча Татарстан Республикасы Финанс министрлыгы эшчәнлеге турында мәгълүмат тапшыру процедурасын билгели.

1.2. Бу Тәртип максатларында файдаланыла торган төп терминнар һәм билгеләмәләр:

1) Татарстан Республикасы Финанс министрлыгы эшчәнлеге турында мәгълүмат – Татарстан Республикасы Финанс министрлыгында (алга таба – ТР ФМ) үз вәкаләтләре чикләрендә, аның территориаль органнары, ведомство карамагындагы оешмалары булдырган яки бу органнарга һәм оешмаларга алынган ТР ФМ эшчәнлеге турында мәгълүмат (шул исәптән документлаштырылган) (алга таба – Мәгълүмат).

ТР ФМ эшчәнлеге турында мәгълүматка шулай ук әлеге органнар һәм оешмалар структурасын, вәкаләтләрен, оештырылу тәртибен һәм эшчәнлеген билгеләүче законнар һәм башка норматив хокукый актлар, аларның эшчәнлегенә кагылышлы башка мәгълүмат керә;

2) мәгълүматтан файдаланучы – ТР ФМ эшчәнлеге турында мәгълүмат эзләүче гражданин (физик зат), оешма (юридик зат), дәүләт органы, җирле үзидарә органы, иҗтимагый берләшмә;

3) запрос – мәгълүматтан файдаланучының ТР ФМга яки аның вазыйфаи затына телдән яки язмача, шул исәптән электрон документ рәвешендә ТР ФМ эшчәнлеге турында мәгълүмат алу буенча мөрәҗәгате.

**2. Мәгълүматтан файдаланучыга үзенең запросы буенча мәгълүмат тапшыру тәртибе**

2.1. Мәгълүматтан файдаланучының теләгенә карап, соралган мәгълүмат телдән яки документлаштырылган мәгълүмат рәвешендә, шул исәптән кәгазьдәге документ рәвешендә почта аша яисә “Интернет” мәгълүмат-телекоммуникация челтәре аша электрон документ рәвешендә тапшырыла.

2.2. ТР ФМга язмача алынган запрос кабул итеп алынганнан соң өч көн эчендә теркәлергә тиеш. Телдән запрос – җиткерелгән көнне (запрос җиткерү датасын һәм вакытын кисәтеп) теркәлергә тиеш.

2.3. Запрос ТР ФМда теркәлгәннән соң утыз көн эчендә карап тикшерелергә тиеш (Россия Федерациясе законында башкача күздә тотылмаганда).

Соралган мәгълүматны тапшыру күрсәтелгән срок эчендә мөмкин булмаган очракта, запрос теркәлгәннән соң җиде көн эчендә ТР ФМ, җавапны кичектерү сәбәпләрен һәм соралган мәгълүматны тапшыру срогын (запроска җавап өчен бу Тәртиптә билгеләнгән сроктан унбиш көннән дә артмаска тиеш) күрсәтеп, запроска җавапны кичектерү турында мәгълүмат җиткерә.

2.4. ТР ФМ, мәгълүматтан файдаланучыга ТР ФМ эшчәнлеге турында кирәкле мәгълүмат тапшыру максатыннан чыгып, запрос эчтәлеген аныклауга хокуклы.

2.5. Мәгълүматтан файдаланучыга мәгълүмат үзенең запросына җавап рәвешендә тапшырыла, җавапта соралган мәгълүмат була яки ул кушып бирелә яисә бу Тәртипнең 2.11 пункты нигезендә күрсәтелгән мәгълүмат бирүдән нигезле баш тарту күрсәтелә.

Запроска җавапта ТР ФМ атамасы, почта адресы, җавапка имза салган зат вазыйфасы, шулай ук запроска җавап реквизитлары (теркәү номеры һәм дата) күрсәтелә.

Запроска җавап ТР ФМ гомуми бүлегендә, Татарстан Республикасы Хөкүмәтенең Электрон документлар әйләнеше системасында теркәлә.

2.6. Мәгълүмат, соралган мәгълүматның күләменә һәм форматына бәйле рәвештә, түләүсез яки түләүле нигездә тапшырыла, шул исәптән мондый мәгълүмат тапшыру тәртибен җайга салучы закон нигезендә, соралган документларның һәм (яки) материалларның күчермәләрен эшләү һәм яңадан җибәрү чыгымнарын исәпкә алып.

2.7. Мәгълүматтан файдаланучыга түбәндәге мәгълүматлар бушлай тапшырыла:

1) телдән тапшырыла торган;

2) ТР ФМ тарафыннан “Интернет” мәгълүмат-телекоммуникация челтәрендә, шулай ук ТР ФМ эшчәнлеге турында мәгълүмат урнаштыру өчен билгеләнгән урыннарда урнаштырыла торган;

3) кызыксынулы мәгълүматтан файдаланучының Россия Федерациясе законында билгеләнгән хокукына һәм бурычларына кагыла торган;

4) ТР ФМ эшчәнлеге турында закон нигезендә билгеләнгән башка мәгълүмат.

Мәгълүмат тапшыру өчен закон нигезендә түләү алынмаган очракта, ТР ФМ мәгълүматтан файдаланучыга мәгълүматны, бу Тәртипнең 2.3-2.5 пунктлары нигезендә күздә тотылган тәртиптә, запросы нигезендә тапшыра.

2.8. Запрос буенча мәгълүмат тапшыруга Россия Федерациясе Хөкүмәтенең 24.10.2011 ел, № 860 карары белән расланган Дәүләт органнары һәм җирле үзидарә органнары эшчәнлеге турында мәгълүмат тапшыру өчен түләү алу кагыйдәләре нигезендә, түләү алу күздә тотылганда ТР ФМ:

запрос теркәлгәннән соң өч эш көне эчендә мәгълүматтан файдаланучыга мөрәҗәгатьтә күрсәтелгән адресы буенча бу хакта җиткерә, соралган мәгълүматның күләмен һәм форматын, шул исәптән түләүле мәгълүмат күләмен, әлеге түләүне исәпләп (өстәмә чыгымнарны кертеп), мәгълүмат алу өчен түләүгә түләү документын тутыру максатында кирәкле мәгълүматны һәм түләү күләмен күрсәтеп;

түләү турында расларга алынганнан соң мәгълүматтан файдаланучыга бу Тәртипнең 2.3 пунктында күрсәтелгән срокта, бу Тәртипнең 2.5 пунктында күрсәтелгән тәртиптә мәгълүмат тапшыра.

2.9. Мәгълүматтан файдаланучы мәгълүматны турыдан-туры ТР ФМда кәгазьдә яки компьютердан яздырып алу җайламасына күчерергә теләгән очракта, ТР ФМ бу Тәртипнең 2.8 пункты нигезендә билгеләнгән срокта, запроска җавабында мәгълүматтан файдаланучыга соралган мәгълүматны кайдан алырга кирәклеге – структур подразделение яки аның вазыйфаи заты турында өстәмә рәвештә җиткерә (структур подразделение адресын, телефонын, эш режимын яки кабул итүнең төгәл датасын, шулай ук ТР ФМда билгеләнгән керү режимын күрсәтеп).

Мәгълүмат тапшыру өчен түләү алынган очракта, мәгълүматтан файдаланучыга мәгълүмат турыдан-туры ТР ФМда мәгълүмат тапшыруга җаваплы вазыйфаи затка түләү квитанциясен күрсәткәч тапшырыла.

2.10. ТР ФМ, төгәл булмаган мәгълүматлар тапшырган очракта, мәгълүматтан файдаланучының язмача гаризасы буенча төгәлсезлекләрне (нигезләнгән булырга тиеш) бушлай юкка чыгаруга бурычлы.

2.11. ТР ФМ эшчәнлеге турында мәгълүмат тапшырып булмауга нигезләр:

1) запрос эчтәлеге ТР ФМ эшчәнлеге турында соралган мәгълүматны билгеләү мөмкинлеге бирмәсә;

2) запроска җавап җибәрү өчен кирәкле почта адресы, электрон почта адресы, запрос җибәргән мәгълүматтан файдаланучы белән элемтәгә керү өчен факс номеры яисә телефон номеры күрсәтелмәсә;

3) соралган мәгълүмат ТР ФМ эшчәнлегенә кермәсә;

4) соралган мәгълүмат танышу мөмкинлеге чикләнгән мәгълүматка керсә;

5) соралган мәгълүмат мәгълүматтан файдаланучыга моңа кадәр тапшырылган булса;

6) запроста ТР ФМ кабул иткән актларга хокукый бәя, аның, территориаль органнары яки ведомство карамагындагы оешмалары эшчәнлегенә анализ ясау яисә запрос җибәргән мәгълүматтан файдаланучының хокукларын саклау белән турыдан-туры бәйле булмаган башка аналитик эш үткәрү мәсьәләсе күтәрелсә.

ТР ФМ, мәгълүмат массакүләм-мәгълүмат чараларында басылган яки “Интернет” мәгълүмат-телекоммуникация челтәрендә урнаштырылган очракта, запрос буенча үз эшчәнлеге турында мәгълүмат тапшырмауга хокуклы. Бу очракта ТР ФМ запроска җавабында соралган мәгълүмат басылып чыккан массакүләм-мәгълүмат чарасының атамасын, чыгу датасын һәм номерын һәм (яки) соралган мәгълүмат урнаштырылган рәсми сайтның электрон адресын күрсәтү белән чикләнә.

2.12. Запрос ТР ФМ эшчәнлегенә кагылмаса, ТР ФМда теркәлгәннән соң җиде көн эчендә соралган мәгълүмат тапшыруга вәкаләтле дәүләт органына яки җирле үзидарә органына җибәрелә.

Запросның тиешле органга җибәрелүе турында шушы ук срок эчендә запросны җибәргән мәгълүматтан файдаланучыга җиткерелә.

ТР ФМ соралган мәгълүматның башка дәүләт органында яки җирле үзидарә органында булу-булмавын белмәгән очракта, бу хакта запросны теркәүгә алганнан соң җиде көн эчендә запросны җибәргән мәгълүматтан файдаланучыга хәбәр ителә.

2.13. Соралган мәгълүмат танышу мөмкинлеге чикләнгән мәгълүматка кергән очракта, запроска җавапта әлеге мәгълүмат белән танышуны чикләү билгеләнгән актның төре, атамасы, номеры кабул итү датасы күрсәтелә. Соралган мәгълүматның бер өлеше танышу мөмкинлеге чикләнгән мәгълүматка кереп, калган өлеше танышу мөмкинлеге чикләнмәгән мәгълүматка керсә, ТР ФМ, танышу мөмкинлеге чикләнгән мәгълүматтан тыш, соралган мәгълүматның калган өлешен тапшыра.